cyanic-selkie/wikianc huggingface dataset:
Njinga av Ndongo og Matamba
Ngola Mbandes regjeringstid (1617–1624)
Da Njingas eldre bror Mbande skulle overta tronen etter faren, ville han sikre seg mot konkurranse. Han drepte derfor en halvbror som var høyere på rangstigen enn ham selv. Halvbroren var sønn av en av farens koner, mens Mbande var sønn av en av hans konkubiner. Mbande drepte også halvbrorens familie. Deretter myrdet han Njingas nyfødte sønn, hennes første og eneste barn, som hun hadde fått med en av sine mange mannlige konkubiner. Han beordret også sterilisering av Njinga og søstrene, Kambu og Funji. Ettersom de ikke var i stand til å føde nye arvinger, lot han dem leve, men etter dette ville ikke Njinga lenger leve i sin brors kongedømme. Hun slo seg ned i Matamba, et kongedømme øst for Ndongo.
Uenighetene og kampene mot portugiserne fortsatte, og i 1621 var ngola Mbande presset av portugiserne på flere områder. Det var voldsomheter, økning i slavehandelen og kidnapping av høytstående medlemmer av kongefamilien.
Njinga som diplomat
I 1622 ble ngola Mbande invitert til Luanda av den nye portugisiske guvernøren, João Correia de Sousa, for å prøve å komme frem til en fredsavtale. Mbande ba sin søster Njinga representere ham i møtet med guvernøren. Hun aksepterte og ankom Luanda med et stort følge. En historie som har levd videre fra dette møtet, er at guvernøren prøvde å ydmyke henne ved selv å sitte på en stol dekket med gullbrodert fløyel, mens hans tjenere la ut tepper på gulvet der mbundu-gjestene skulle sitte under audiensen. Njinga nektet å la seg fornedre på denne måten. Hun signaliserte til en av sine kvinnelige ledsagere, som straks gikk ned på alle fire og dermed fungerte som en menneskelig stol for sin herskerinne, gjennom et flere timer langt møte.
Njinga var en dyktig diplomat, hun smigret portugiserne og etterkom flere av deres krav og anmodninger. Hun lovet at hennes bror skulle slutte med militære operasjoner, forutsatt at portugiserne gjorde det samme. Det eneste området der hun var ubøyelig, var når det gjaldt guvernørens krav om at ngola Mbande skulle betale en årlig skatt til den portugisiske kongen. Dette ville ha vært rimelig hvis Ndongo hadde vært en vasallstat under Portugal, men hennes bror var en eneveldig konge, ikke en vasall.
Konvertering til katolisismen
Guvernøren var skeptisk til om ngola Mbande virkelig ønsket fred. Njinga svarte at hvis portugiserne godtok hennes brors betingelser, skulle hun studere den kristne katekismen og la seg døpe til kristendommen. Portugiserne hadde gitt inntrykk av at de invaderte Afrika for å drive handel og frelse sjeler. Her var en kongelig sjel å frelse. Njinga spurte om den var mindre verdt enn en årlig skatt. Portugiserne hadde ikke noe annet valg enn – tilsynelatende – å godta Njingas vilkår.
Njinga studerte sin nye religion med entusiasme, lot seg døpe og tok navnet Ana de Sousa etter sin gudmor Ana da Silva og guvernør de Sousa. De portugisiske representantene fikk stor respekt for henne, og reisen til Luanda var en diplomatisk suksess. Da hun forlot byen, hadde hun sikret et løfte om en fredsavtale, og lovet å overtale sin bror til å beordre folket til å konvertere til kristendommen. Hun gjorde imidlertid det motsatte. På denne tiden var kongen blitt drevet ut av hovedstaden Kabasa av en gruppe imbangalaer, og portugiserne ville ikke sette fredsavtalen ut i livet så lenge kongen var i eksil og udøpt. Dette førte til at Njinga overtalte broren til ikke å la seg døpe. Det ville være ydmykende for ham å underkaste seg en utenlandsk makt og deres religion, og det ville være et svik mot deres egne skikker.
Dronning og erobrer (1624–1656)
Ngola Mbande hadde gitt uttrykk for at Njinga skulle regjere etter hans død, så hun overtok alle rituelle gjenstander og symboler tilknyttet Ndongos kongemakt, både for å kunne kommunisere med sin brors ånd og for å synliggjøre sin dronningverdighet. Ifølge enkelte kilder skulle hun bare fungere som regent til nevøen var voksen nok til å overta tronen.
Mbande hadde satt bort sin sju år gamle sønn til imbangalahøvdingen Kasa, som skulle være hans verge til han ble voksen. Njinga så nevøen som en mulig konkurrent til tronen, og overtalte Kasa til å gifte seg med henne, så hun kunne komme i direkte kontakt med gutten. Etter bryllupet sørget hun for at nevøen ble drept, både for å fjerne en mulig konkurrent og som en siste hevn for drapet på hennes egen sønn.
Nye angrep fra portugiserne
Kampene mot portugiserne fortsatte også etter at Mbande døde og Njinga overtok som dronning i 1624. I 1626 angrep portugiserne Njinga og hennes styrker, som da holdt til på Kindonga-øyene i elven Kwanza. Kasa hadde fjernet seg fra henne etter sviket, så hun fikk ingen hjelp av ham og hans krigere, selv om han var motstander av portugiserne. Njinga flyktet østover til Ngangela-regionen, og portugiserne innsatte ngola Hari som en «marionettekonge» helt uten makt, men med en viss symbolsk betydning. Han stammet også direkte fra Ndongos grunnlegger, og var dermed en rival for Njinga når det gjaldt retten til tronen. Hun måtte søke etter allierte utenfor Ndongo, og slo seg sammen med en bande imbangalaer lenger øst i regionen. Imbangalaene var krigerske, og en annen imbangalabande hadde tidligere kjempet på portugisernes side. Hun nektet portugiserne adgang til landets markeder og begrenset adgangen deres til slavemarkedene. Hun oppmuntret også de som allerede var fanget av portugiserne til å flykte, og tilbød dem skjul og beskyttelse hvis de ville følge henne.
Leder for imbangalakrigere og Matamba
Matamba, der Njinga nå bodde, var et kongedømme som gjennom historien hadde hatt flere kvinnelige herskere. Portugiserne og betalte imgangalakrigere hadde sammen raidet landet mellom 1617 og 1621, og regionens politikk og styre var uavklart. Njinga, som i 1631 var blitt leder for imbangalabanden hun hadde sluttet seg til, så muligheten til å bli regent også i dette landet. Hun underbygget sin makt ved at Matamba på denne tiden var blitt interessant for slavehandlerne. Njinga var oppvokst – og levde – i en kultur der det var vanlig å holde slaver. Hun visste at de landene som kontrollerte slavehandelen, var de som oppnådde makt og velstand. De kunne beholde noen slaver selv, blant annet som leiesoldater, og selge resten til europeerne. Etter hvert som slaveeksporten økte fra Njingas land, fikk hun midler til å bygge opp en hær og utvide Matamba så kongedømmet ble den største staten i regionen i 1640-årene.
Allianse med nederlenderne
Rundt 1640 ankom nederlendere Ndongo, og Njinga allierte seg med dem. De ville gjerne nedkjempe portugiserne og tok makten over Luanda i 1641. Njinga hadde nå en stor hær. I årene 1641 til 1644 klarte hun å ta tilbake store deler av Ndongo og flyttet hovedstaden og sin store militærleir til Kavanga, i den nordre delen av Ndongos opprinnelige territorium. Hun hersket nå over både Ndongo og Matamba, eller Ndongo-Matamba som tvillingriket er kalt i flere dokumenter. Etter at Luanda var tatt, ble Njingas kongedømme for en tid den mektigste aktøren i regionens slavehandel. I tiden som fulgte foregikk det flere kamper mellom portugiserne på den ene siden og Njingas folk og nederlenderne på den andre. En av de blodigste, og den mest avgjørende for Njinga, var kampen ved Kavanga, Njingas store militærleir, i 1646. Portugiserne angrep, godt hjulpet av slavehandlere. Njinga hadde sine spioner, og angriperne var ventet. Hennes styrker, hjulpet av nederlenderne, forsøkte å lede angriperne slik at hun og hennes folk kunne ta dem i et bakholdsangrep. Dette lyktes ikke, og det endte med at hun måtte flykte østover, uten å få med seg viktige eiendeler. Angriperne gjennomgikk alle bygninger for å plyndre og ta med det som var av verdi. De fant blant annet brev fra Njingas søster Graça, som fortsatt var i portugisisk fangenskap i Luanda. Brevene avslørte at Graça gjennom sine 15 år i portugisisk fangenskap hadde spionert for Njinga og informert henne om portugisernes militæroperasjoner. Straffen for spionasjen var drukning, og i 1647 fikk Njinga vite at Graça var blitt druknet i Kwanza-elven.
Njinga ble nå svært oppsatt på å redde den siste søsteren, Barbara. Hun satte sin lit til nederlenderne. Hun antok at de ville være interessert i å alliere seg med henne for å hevne portugisernes seier ved Kavanga. Hun overøste nederlenderne med gaver, lovet å støtte dem i fremtidige kamper, og i 1647 underskrev de en allianseavtale. I 1648 hadde de samlet en hær på mer enn 4000 mann, hvorav rundt 300 var nederlendere og resten var Njingas fryktløse imbangala-krigere. De overrasket og overvant portugiserne i kamper langt inne i landet, men i 1648 ankom en portugisisk armada på 15 skip og 900 mann Luanda, og tvang nederlenderne der til å kapitulere og trekke seg ut av byen. Njinga og hennes styrker trakk seg tilbake til Matamba. Store deler av Ndongo var gjenerobret. Nå konsentrerte Njinga seg om å hindre portugisiske soldater i å komme lenger inn i landet.
Kristendommen får et visst innpass
I 1640- og 1650-årene innførte Njinga enkelte kristne tradisjoner og skikker ved hoffet, og hun fikk bygget flere kirker. Dette begynte i 1644 da krigerne hennes hadde fanget en portugisisk prest, og utviklet seg videre da hæren hennes to to spanske kapusinermunker til fange i 1648. Munkene fikk et godt samarbeid med Njinga, og skulle få avgjørende betydning for de siste 15 årene av hennes liv. De var forskrekket over imbangalaenes rituelle kannibalisme, og prøvde å få henne til å endre levemåte. Njinga nektet for at hun og hennes offiserer var kannibaler, men tilsto at hun tolererte skikken blant imbangala-soldatene. Det var deres tradisjon og umulig å stanse.
Fredsavtale med Portugal
Njinga hadde skaffet Matamba en større og sterkere hær, utvidet landet og oppnådd velstand gjennom handel med nederlenderne, men dette var ikke nok til å få en autoritet som ble akseptert av folket i Matamba, hun satt ikke trygt som deres hersker. Hun var derfor nødt til å finne allierte utenfor Matamba. Nederlenderne var ikke lenger i landet. Hun måtte nok en gang nærme seg portugiserne, som igjen hadde makten i Luanda. Etter nærmere 25 år med krig ønsket Njinga å forhandle med dem om en fredsavtale, mot sine rådgiveres vilje. En formell avtale med portugiserne skulle også sikre at hun fikk tilbake landområdene hun mente urettmessig var tatt fra henne i Ndongo – og sikre frigivelsen av søsteren Barbara (Kambu) som fortsatt var i portugisisk fangenskap.
Forhandlingene om innholdet i avtalen varte i mer enn ett år. Njinga godtok de fleste kravene i avtalen, men punktet om at Matamba-Ndongo skulle betale skatt til portugiserne avslo hun bestemt. De var ikke undersåtter av portugiserne. Hun forpliktet seg til å sende en årlig forsyning av slaver til portugiserne, og yte militær assistanse til portugiserne ved behov. Igjen ville hun motta katolisismen og tillate misjonærer ved det kongelige hoff. Hun var villig til å åpne Matamba for portugisiske slavehandlere, men sørget for å sikre seg monopol fra Matambas side. Den siste innrømmelsen var å tillate portugisiske handelsfolk i imbangala-staten ved Kwango. Forhandlingene førte frem, og i 1656 Barbara ble frigitt og kunne reise til søsteren i Matamba. Hun hadde med seg et følge av portugisiske diplomater, som var klare til å underskrive avtalen. Da Barbara vel var fremme hos søsteren, ble den formelle fredsavtalen mellom Portugal og Ndongo-Matamba underskrevet av representanter fra begge sider. Njinga hadde måttet betale «løsepenger» for søsteren, i form av 99 slaver, som guvernøren hadde sendt videre til koloniene i Brasil. Hun betalte ham også 30 slaver som en endelig avslutning på den inngåtte avtalen.
De siste, fredelige årene (1656–1663)
I 1656 hadde Portugal bestemt seg for å oppgi kravet om herredømme over Ndongo, og portugiserne og Njinga hadde underskrevet en fredsavtale. Njinga konverterte nok en gang til katolisismen, og håpet at kapusinerne kunne hjelpe henne til å bli godkjent av paven som en rettroende kristen hersker. Hun regnet med at hvis hun fikk støtte fra Vatikanet, kunne ikke portugiserne lenger utfordre hennes rett til tronen. For å bli et fullverdig medlem av den katolske kirken, måtte hun gi avkall på sine mange elskere, gifte seg med én mann i en katolsk seremoni og akseptere et monogamt ekteskap, som var det eneste akseptable for kirken. Dette ville, ifølge den katolske fader Gaeta, gjøre henne til et godt eksempel for sitt folk, som ville følge hennes eksempel – og det ville gi henne ære og heder i himmelen. Njinga innså at dette ville tjene hennes sak, og 17. februar 1657 giftet hun seg med Sebastião, en ung mann hun hadde valgt fra hoffet, etter å ha gitt avkall på sine mer enn 40 elskere og konkubiner. Sebastião var flere tiår yngre enn henne. Han var ikke av kongelig blod, men han var døpt til den katolske tro. Hun ga ham tittelen «Njingas ektemann» og 500 slaver, så han kunne leve som en adelsmann.
Zuhres
Zuhres (ukrainsk Зугрес, russisk Зугрэс, Zurges) er en by i Donetsk oblast (provins) i Ukraina. Byen har innbyggere  og dekker et areal på.
Njinga av Ndongo og Matamba
Pavens velsignelse, motstand i folket
Tre år senere fikk Njinga svar fra paven, etter at hun hadde skrevet til Vatikanet i flere år. Paven svarte henne personlig, kalte henne sin datter i Kristus og skrev at han ville be for at hennes land skulle bli fremgangsrikt og rettroende. Njinga hadde dermed fått bekreftelse på at hun var rettmessig dronning, fra en autoritet portugiserne måtte respektere. Hun gikk aktivt inn for å konvertere landet til kristendommen, fikk reist en stor steinkirke i sin nye hovedstad i Matamba, satte seg inn i den katolske lære og hadde som mål å døpe alle nyfødte barn i Ndongo og Matamba. Dette viste seg å være vanskelig. De fleste undersåttene hennes var skeptiske til kristendommen.
I sju år etter fredsavtalen med portugiserne levde Njinga et fredelig liv som dronning over Ndongo og Matamba. Da hun døde i 1663, 81 år gammel, hadde hun oppnådd sine mål: En stabil, uavhengig nasjon som ikke lenger levde med trusler fra portugiserne. Hun hadde vært dronning i nesten 40 år og hadde kjempet enda lenger for sitt lands selvstendighet.
Njingas begravelse
Njinga hadde bestemt at begravelsen hennes skulle være enkel, uten tradisjonelle mbundu-ritualer. Hun ville begraves i en kapusiner-kappe, uten krone eller andre regalier. Embetsmennene ga likevel tjenerne hennes ordre om å utsmykke liket slik det høvet seg en mbundu-dronning. De vasket, parfymerte og kledde henne etter de skikkene hun selv tidligere hadde levd etter. Kapusinerpresten Giovanni Cavazzi da Montecuccolo, som var til stede, ba dem ære henne ved å følge hennes eget ønske. Hun ble derfor avkledd igjen og iført kapusinerkappe, med krone på hodet og et krusifiks i hånden.
Njingas søster Barbara (Kambu) ble hennes etterfølger på tronen, etter Njingas eget ønske.
Ettermæle
Njinga er oppført i UNESCOs liste over 40 betydningsfulle kvinner i afrikansk historie.
I Angola og Afrika forøvrig
I Angola omtales Njinga som en nasjonalhelt og kalles Angolas mor.
Myndighetene i Angola har gjort mye for å formidle historien om henne. Det som har hatt størst effekt, var at de fikk produsert en spillefilm om henne, Njinga, Rinha de Angola (norsk: Njinga, dronning av Angola), som hadde premiere i 2013, 350 år etter dronningens død. Her er hun fremstilt som en fryktløs geriljaleder, bestemt på å beholde et fritt og uavhengig Angola.
Historiene om Njingas liv og bragder fulgte med slavene som ble sendt til Brasil og de spanske koloniene i Amerika, og levde videre der i deres kultur og tradisjoner.
I 1960- og 1970-årene ble hun ansett, både blant liberale og nasjonalistiske grupperinger, som en av de første nasjonalistheltene i Angola.
I 2002 ble det reist en fem meter høy statue av Njinga i Angolas hovedstad Luanda, og en av gatene i byen er oppkalt etter henne.
I Vesten
Et ofte gjengitt bilde av Njinga viser en pyntet kvinne med ett bryst blottet. Dette maleriet ble første gang brukt i Louis Castilhons bok Zingha, reine d'Angola (norsk: Zinga, dronning over Angola) i 1769, og er fortsatt et mye brukt bilde av Njinga, slik hun ble fremstilt i mer eller mindre fantasifulle beskrivelser i nærmere 300 år.
Til tross for hennes bragder, både i krig og diplomati, og en regjeringstid som strakte seg over fire tiår, ble hun omtalt som en usivilisert barbar av flere europeere, både i samtiden og senere. Hun er portrettert i ulike dokumenter som en blodtørstig kannibal, som ikke tenkte på annet enn å myrde spedbarn og slakte fiender. Hun er også blitt beskyldt for å oppføre seg uakseptabelt for en kvinne. Hun kledde seg som en mann, ledet armeer i krig og holdt et harem med både menn og kvinner. På 1700- og 1800-tallet ble hun fortsatt skildret som en degenerert kvinne, som ble drevet av uvanlige seksuelle begjær og veltet seg i barbariske ritualer. Den franske forfatteren marki de Sade skrev om henne i romanen La philosophie dans le boudoir (1795; norsk oversettelse Filosofi på kammerset (2008)). Han beskrev henne som brutal og drevet av en bestialsk seksualdrift og hevdet at hun hadde fått sine elskere drept.
De historiske arkivene viser en helt annen historie: Njinga var den mest suksessrike afrikanske herskeren i møtet med de portugisiske kolonimaktene. Hun erobret kongedømmet Matamba og regjerte både der og i Ndongo i tre tiår. Hun trosset tretten portugisiske guvernører som hersket i Angola mellom 1622 og 1663, og klarte å holde kongedømmet uavhengig til tross for mange brutale angrep. Hun inngikk viktige politiske allianser med flere naboland og med forretningspartnere som det store handelshuset Dutch West India Company.
I 2017 utkom den første omfattende biografien over Njinga på engelsk, skrevet av historikeren, professor Linda M. Heywood: Njinga of Angola : Africa's warrior queen. Hun advarer mot å se på Njinga som enten en folkehelt eller en tyrann. Njinga var en komplisert kvinne som kunne måle seg med både Katarina den store av Russland og Elizabeth 1 av England når det gjaldt regjeringstid, politisk list og militær dyktighet. Hun var en hersker som brukte kultur, diplomati, religion og krig for å sikre sitt tvilling-kongedømme.
Henri Chammartin
Chammartin vant en olympisk sølvmedalje i hestesport under sommer-OL 1952 i Helsingfors. Han var med på det sveitsiske laget som kom på andreplass i lagkonkurransen i dressur bak Sverige. Ryttere og hester på det sveitsiske laget var Gottfried Trachsel på «Krusus», Gustav Fischer på «Soliman» og Henri Chammartin på hesten «Wohler». I den individuelle konkurransen i dressur ble han nummer seks.
Svein Tore Sinnes (langrennsløper)
Svein Tore Sinnes (født 3. juni 1979 i Sirdal) er en tidligere langrennsløper.
Han debuterte i verdenscupen i langrenn 10. mars 2001, og hans beste individuelle verdenscup-plassering er en 16.-plass fra 2006 da Vasaloppet inngikk i verdenscupen. I NM-sammenheng har han en 5.-plass på 50 km fra 2006. Sinnes innehar løyperekorden i Sesilåmi.
Han er gift med fysioterapeut og langrennsløper Merethe Braathen Sinnes.
Lykkens ø
Handling
Jacques Leroi har blitt stadig mer desillusjonert i ekteskapet sitt, og prøver å fly over Stillehavet med et luftskip. Men krasjer og skyller i land på en øy befolket av en fredelig stamme. Øyboerne har skilt seg fra deres egne egoistiske motiver og sosiale konvensjoner, og lever derfor lykkelige sammen i perfekt harmoni.
Der blir Jacques forelsket i en stamme-kvinne, men selv om han føler at øya er hans eneste håp om virkelig lykke, krever samvittigheten at han forsøker å reparere sitt ødelagte liv tilbake i sivilisasjonen. Men når han returnerer til New York, oppdager Lerni en vanskelig avgjørelse som venter på ham.
MS «Skandi Foula»
MS «Skandi Foula» er et dieselelektrisk norsk forsyningsskip med MT 6000 design. Skipet ble bygget i 2002 ved Fitjar Mekaniske Verksted som byggenummer 17. MS «Skandi Foula» ble levert til DOF Rederi AS den 14. april 2002. Fartøyet har en lengde på 83,9 meter, og en bredde på 19,7 meter. Skipet bidrar offshore som forsyningsskip. Det transporterer diverse utstyrt, proviant og ferskvann til oljerigger og stasjonære offshore fartøy. Skipet har en total lugarkapasitet til 24 personer. MS «Skandi Buchan» frakter også rør til rørlegginsfartøy.
Utstyr
Skipet er utstyrt med metanoltanker, to stykk 10 tonns ankervinsjer, tre 8 tonns fortøyningsvinsjer, og to 10 tonns slepevinsjer. Fartøyet er velegnet til ROV-operasjoner med ROV-kran og eget operatørrom for ROV. To tykk siemens 1RN 2632-6 elektromoterer som yter 2200 kW ved 1200 omdreininger i minuttet sørger for skipets fremdrift. Skipet er også utstyrt med fire stykk dieselmotorer av typen Wärtsilä 9L20LF. Disse har en kraft på 1530 kW med 900 omdreininger i minuttet.
Erna Hamilton
Erna Hamilton (født Simonsen 2. oktober 1900 i København, død 29. juli 1996 samme sted) var en dansk grevinne, minister (ikke anerkjent) og legatstifter.
Hamilton var datter av tømmerhandler og entreprenør Harald Simonsen (1873–1949) og Betty Nathalia Thorup (1877–1949). Hun vokste opp i Lille Amalienborg på Dag Hammarskjöilds Allé på Østerbro med en gullskje i munnen. Hun fikk ikke noen egentlig utdannelse, men foreldrene oppdro henne til representasjon og selskapelighet. Hennes liv besto stort sett av fester, teaterpremièrer, store biler og elegant tøy.
Ekteskap
Hamilton ble gift fire ganger. Fra sin første mann, svenske James Douglas Hamilton som hun giftet seg med i 1919, fikk hun sitt etternavn samt grevinnetittelen. Hennes tredje mann, Erik Hermansen ble kort tid før sin død utnevnt til minister for Den dominikanske republikk. Senere ble hun selv oppfordret til å overta hvervet, hvilket det danske Udenrigsministeriet ikke ville godkjenne. Hun fortsatte allikevel med å kalle seg minister. Etter sin eneste sønns død, stiftet hun Minister Erna Hamiltons Legat for Videnskab og Kunst.
Grande dame
Hamilton var en de av de siste, danske «store damer» – en bon vivant som aldri hadde prøvet å lage mat selv, fordi hun alltid var invitert ut til selskaper og resepsjoner. I 1996 medvirket hun i journalisten Per Wennicks dokumentar Grevinden på tredje, hvoretter hun nærmest ble folkeeie. Hun hadde et årelangt vennskap med fotografen Varvara Hasselbalch, som også medvirker i programmet. Gjennom mange år bodde hun ved Strandvejen på Østerbro.
Nicolaus Ephraim Bach
Nicolaus Ephraim Bach (1690–1760) var en tysk organist av musikerfamilien Bach. Han fikk tilnavnet «Gandersheimer Bach»
Liv og virke
Bach var sønn av organisten og kantoren Jacob Bach (1655–1718) og Dorothea Katharina Herwig.
I januar 1715 fikk Bach et oppdrag av hertug Anton Ulrich av Sachsen-Meiningen, og gikk samme år i tjeneste hos hertugens eldste søster, Elisabeth av Sachsen-Meiningen, som var abbedisse ved Gandersheims frie verdslige riksstift. I 1719 ble Bach ansatt som organist og kjellermester, og arbeidet seg opp til kapellmester. Han ble abbedissens høyt betrodde medarbeider, han førte privatregnskapet hennes og avanserte til intendant, muligens med ansvar for stiftets kunstsamling.
6. april 1729 fikk Bach posten som organist og kongelig stedfortreder ved St. Spiritus og St. Hieronymus.
Nicolaus Ephraim Bach var gift to ganger og hadde i alt sju barn. Den yngste sønnen, Ernst Heinrich Ephraim Bach (1756–1835), grunnla den såkalte «Aschersleben-linja» av familien Bach.
Marjinka
Under den Russiske invasjonen av Ukraina i 2022/23 ble byen utsatt for store angrep. Og er blitt fulstendig jevnet med jorden.
Nicholas Latifi
Nicholas Daniel Latifi (født 29. juni 1995 i Toronto i Ontario) er en iransk-canadisk racerfører, som siden har kjørt i Formel 1 for Williams.
Fullstendige Formel 1-resultater
(Forklaring) Noter til tabellene: † - Føreren brøt løpet, men ble klassifisert ettersom han hadde fullført over 90% av løpsdistansen. ‡ - Halvparten av poengene ble tildelt under Belgias Grand Prix 2021 etter at under 75% av løpsdistansen ble fullført på grunn av kraftig regn.
* - Sesongen pågår.
Teateråret 1749
Teateråret 1749 er en oversikt over hendelser, resultater, fødte og avdøde personer med tilknytning til teater i 1749.
Fødsler
(Friedrich Müller) || tysk || lyriker, dramatiker og kunstmaler ||align=center|76 ||align=center|1825 ||
Pyrenestes
Pyrenestes er en slekt i familien astrilder (Estrildidae).
Tha Blue Carpet Treatment
Informasjon
Snoop Dogg fortalte Billboard at han arbeidet på albumet, Tha Blue Carpet Treatment, ni måneder før det ble sluppet på markedet. På albumet har han samarbeidet med artister som R. Kelly, Ice Cube, Pharrell, D'Angelo, Akon, B-Real fra Cypress Hill og til og med Stevie Wonder. Han bekreftet også at Dr. Dre hadde stor innvirkning på dette albumet, siden han produserte flere spor og selv rappet ett vers på sporet «Imagine». Han gjorde også «I Wanna Fuck You» med Akon, men spilte inn en mye ryddigere versjon for spill på radio, som ble hetende «I Wanna Love You».
Roing under Sommer-OL 2012 – Toer uten styrmann kvinner
Toer uten styrmann for kvinner var en øvelse under Sommer-OL 2012 i London som fant sted på Dorney Lake.
Heat
De to første i hvert heat kvalifiserer seg til kvartfinalene, de resterende ror oppsamlingsheat.
Oppsamlingsheat
De to første båtene kvalifiserte seg til finalen.
Kim Kardashian
Kimberly Noel Kardashian (født 21. oktober 1980 i Los Angeles) er en amerikansk mediepersonlighet og superkjendis, modell, forretningskvinne, produsent og skuespiller. Kardashian fikk først oppmerksomhet i media som venn av og stylist for modellen Paris Hilton (1981–), men fikk større oppmerksomhet da en sexvideo fra 2002, Kim Kardashian, Superstar, med hennes daværende kjæreste Ray J, kom ut i 2007. Senere samme år begynte hun og familien å vise seg fram i Keeping Up with the Kardashians, en realityserie som har blitt sendt på kabel-TV-kanalen E! Entertainment Television i 20 sesonger fram til 2021. Seriesuksessen førte til spin-off-seriene Kourtney and Kim Take Miami (2009–2013) og Kourtney and Kim Take New York (2011–2012).
Kim Kardashian er datter av advokaten Robert Kardashian (1944–2003) som hadde armensk bakgrunn, og Kris Jenner, TV-personlighet og «momager». Hun har fem søsken; Kourtney Kardashian (1979–), Khloé Kardashian, Rob Kardashian, Kendall Jenner og Kylie Jenner.
Kim Kardashian var medeier i klesmerket D-A-S-H som hun startet sammen med søstrene Kourtney og Khloé i 2006. Foretaket ekspanderte og var å finne i Los Angeles, New York og Miami, men måtte siden legges ned. Søstrene har også kosmetikk- og hårpleiemerket Kardashian Beauty. I juni 2017 lanserte hun sitt eget kosmetikkmerke KKW Beauty og unisex-parfymen KKW Fracrance.
24. mai 2014 giftet Kim Kardashian seg med rapper og musikkprodusent Kanye West (1977–) før de valgte å skille lag i februar 2021. Sammen har de fire barn, North West (født 15. juni 2013), Saint West (født 15. desember 2015) , Chicago West (født 26. januar 2018) og Psalm West (født 10. mai 2019).
Marshall Neilan
Marshall Ambrose "Mickey" Neilan  (født 11. april 1897 i San Bernardino i California, død 27. oktober 1958 i Los Angeles) var en amerikansk skuespiller, filmprodusent og filmregissør.
Ján Zachara
Ján Zachara (født 27. august 1928 i Kubrá) var en tsjekkoslovakisk bokser som deltok i de olympiske leker 1952 i Helsingfors og 1956 i Melbourne.
Mospyne
Mospyne (ukrainsk Моспине, russisk Моспино, Mospino) er en by i Donetsk oblast (provins) i Ukraina. Byen har omkring 11 000 innbyggere (2011).
Sørlandet krets av Norges speiderforbund
Sørlandet krets av Norges speiderforbund består av speidergrupper på Sørlandet med innland, fra Lista i vest til Lillesand i øst.
Historikk
Sørlandet krets av Norges Speidergutt-Forbund ble stiftet i 1923, etter en deling av Agder krets som før bestod av begge Agder-fylkene. Sørlandet krets av Norges Speiderpikeforbund ble stiftet i 1937 og dekket begge Agder-fylkene.
I 1978 gikk Norges Speidergutt-Forbund og Norges Speiderpikeforbund sammen til en felles organisasjon kalt Norges speiderforbund. Fra samme tidspunkt ble de to kretsene på Sørlandet en felles del av Norsk Speiderforbund.
Sørlandet krets tilsvarer i dag samme område som Norsk Speidergutt-Forbund tidligere dekket. Kretskontoret er lokalisert til Torridalsveien 21 i Kristiansand.
Groß Düben
Groß Düben (oversorbisk: Dźěwin) er en kommune i Landkreis Görlitz i Direktionsbezirk Dresden i Fristaten Sachsen. Kommunen deltar i forvaltningsfellesskapet Schleife. Kommunen har 1 271 innbyggere (31. desember 2008).
Sørlandet krets av Norges speiderforbund
Grupper
Sørlandet krets består av følgende speidergrupper
Groß Düben
Den tidligere kommunen Halbendorf ble innlemmet i Groß Düben den 1. januar 1999. Til sammen utgjør begge de to tidligere kommunene den minste kommunen i Sachsen etter folketall.
Groß Düben var en kommune i Kreis Weißwasser fra 1952 til 1990, og i Landkreis Weißwasser fra 1990 til 1994. Fra 1. august 1994 frem til 1. august 2008 var kommunen innlemmet i Niederschlesischer Oberlausitzkreis, og siden 1. august 2008 har kommunen vært en del av Landkreis Görlitz.
Ebrahim Raisi
Ebrahim Raisol-Sadati (farsi: ; født 14. desember 1960 i Mashhad i Razavi-Khorasan i Iran), kjent som Ebrahim Raisi, er en iransk politiker, muslimsk jurist og tidligere høyesterettspresident og tidligere statsadvokat. Han var medlem av Ekspertrådet fra 2007.
Han ble i valget 18. juni 2021 valgt til Irans president. Raisi tiltrådte presidentembetet 3. august 2021.
Karl Nedberg
Karl L. Nedberg (født 3. november 1887 i Nedre Eiker, død 29. januar 1974) var en politiker og sellulosearbeider fra den tidligere kommunen Nedre Eiker. Han startet først som sellulosearbeider, men gikk senere over i fløtningen ved Steinberg bruk. Karl Nedberg var i sin første periode, 1926-28, varaordfører i Nedre Eiker kommune, deretter var han ordfører i Nedre Eiker fra l. januar 1929 til 19. september 1933. Nedberg måtte fratre fordi han var blitt forretningsfører ved trygdekassen. I denne stilling sluttet han etter nådd aldersgrense ved utgangen av 1957. Nedberg hadde vært medlem av Norsk Papirindustriforbunds hovedstyre, av Norsk Kommuneforbunds hovedstyre og Det norske arbeiderpartis landsstyre. Han var formann i Buskerud trygdekasses sammenslutning, medlem av trygdekassenes landsutvalg og i flere år formann i forstanderskapet for Nedre Eiker Sparebank. Karl var gift med Magda Nedberg (født. 1887) og sammen fikk de datteren Valborg Nedberg (født. 1908).
Tårnet (andre betydninger)
Tårnet kan vise til:
Essensuell
Essensuell er det andre albumet til den norske rockegruppen Postgirobygget og ble utgitt i 1997. Alle tekster og melodier er skrevet av Arne Hurlen. Albumet lå totalt 12 uker på VG-lista i 1997, hvor den hadde 1.-plass som beste plassering.
Uraeginthus
Uraeginthus er en slekt i familien astrilder (Estrildidae).
Wuyuan (Bayan Nur)
Wuyuan (kinesisk: 五原县; pinyin: Wǔyuán Xiàn) er et fylke i byprefekturet Bayan Nur i den autonome region Indre Mongolia i Folkerepublikken Kina.
Befolkningen var på 303,047 innbyggere i 1999.
Samferdsel
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Sergio Caprari
Sergio Caprari (født 12. juli 1932 i Civita Castellana, død 12. oktober 2015 i Faleria) var en italiensk bokser som deltok i de olympiske leker 1952 i Helsingfors. Caprari vant en olympisk sølvmedalje i boksing under OL 1952 i Helsingfors. Han kom på andreplass i den tredje letteste vektklassen, fjærvekt opp til 57 kg. Han beseiret Joseph Ventaja fra Frankrike i semifinalen men tapte finalen til Ján Zachara fra Tsjekkoslovakia.
Prešov erkeeparki
Prešov erkeeparki er ett av den slovakisk-katolske kirkens fire eparkier, og kirkens eneste erkeeparki. Erkeeparken av Prešov betraktes derfor som overhode for den slovakisk-katolske kirke. Det lever om lag 137 000 slovakisk-katolikker i erkeeparkiet.
Historie
Prešov eparki ble opprettet ved at de vestlige sognene av det rutensk-katolske eparkiet Mukatsjeve ble skilt ut som eget eparki i 1818. Eparkiet lå den gang i (Østerrike-)Ungarn. Etter første verdenskrig ble bispegrensene etter hvert tilpasset til de nye nasjonalstatene. Prešov eparki ble ansvarlig for hele Tsjekkoslovakia, mens de 21 tidligere sognene som fremdeles lå i Ungarn, ble skilt ut som eksarkatet Miskolc. Sistnevnte regnes nå som ungarsk-katolsk, hører altså til en annen katolsk særkirke. Prešov ble samtidig eksemptert (direkte underlagt paven) og dermed løst fra sin tidligere metropolitt, erkebiskopen av Eger.
1996 forlot Prešov eparki den rutensk-katolske kirke og grunnla den slovakisk-katolske. De 23 menighetene i Tsjekkia valgte imidlertid å forbli rutensk-katolske, slik at Tsjekkia ble skilt ut som et eget apostolisk eksarkat. 2008 ble Prešov eparki opphøyet til erkeeparki og metropolitanbispedømme over eparkiene Košice og Bratislava, som hadde blitt skilt ut som egne eparkier i hhv. 1997 og 2008.
U20-VM i friidrett 2018 – Lengdehopp kvinner
Lengdehopp for kvinner under U20-VM i friidrett 2018 ble arrangert på Ratina stadion i Tammerfors 12 og 13. juli 2018.
Kvalifisering
Kvalifiseringsrunden ble arrangert 12. juli, i to grupper, der begge startet klokka 10:18. Utøvere som greide minst 6,25 meter ( <span style="border: 1px solid #a2a9b1;padding: 0,1em 0,4em; background-color: #ccffcc">Q ) eller minst de 12 beste utøverne ( <span style="border: 1px solid #a2a9b1;padding: 0,1em 0,4em; background-color: #ddffdd">q ) gikk videre til finalen.
Finale
Finalen ble arrangert 13. juli klokka 19:49.
Humleblomslekta
Humleblomslekta (Geum) er ei slekt i rosefamilien.
De er flerårige, hårete urter med opprett stengel. Bladene er finnete. Blomstene har fem begerblad og fem kronblad, men mange pollenbærere og fruktblad. Frukten er en samling av små frø som enten spres med vinden eller hekter seg fast til pelsen på dyr.
I Norge vokser enghumleblom og kratthumleblom naturlig, mens amerikahumleblom, chilehumleblom og russehumleblom finnes forvillet. Flere andre arter dyrkes i hager, som Geum × balcanum, Geum coccineum, berghumleblom (G. montanum) og Geum × cultorum.
Zr.Ms. «Johan de Witt» (L801)
Skipet har et stort helikopterdekk og har plass til seks NH90-helikoptere eller fire Chinook-helikoptere. Det har også en intern våtdokk for landgangsfartøyer. Innvendig har skipet plass til 555 amfibietropper samt 170 pansrede personellkjøretøyer eller 33 stridsvogner.
Granatina
Granatina er en slekt i familien astrilder (Estrildidae).
Linhe (Bayan Nur)
Linhe (临河区; pinyin: Línhé Qū) er et bydistrikt i byprefekturet Bayan Nur i den autonome region Indre Mongolia i Folkerepublikken Kina.
Samferdsel
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Erich Juskowiak
Erich Juskowiak, født 7. september 1926 i Oberhausen, død 1. juli 1983 i Düsseldorf, var en tysk fotballspiller (venstre back) som mellom 1951 og 1959 spilte 31 kamper og scoret 4 mål for.
I begynnelsen av karrieren spilte han i Oberhausen, for det meste FC 08 og Rot-Weiss Oberhausen. Deretter spilte han i Fortuna Düsseldorf 1953-62.
Radiumhemmet
Radiumhemmet er Sveriges første onkologiske klinikk, grunnlagt i 1910 i en leilighet på Kungsholmen. Siden 1938 er Radiumhemmet en del av Karolinska universitetssjukhuset i Solna.
På Radiumhemmet bedrives klinisk cancerbehandling som omfatter all ikke-kirurgisk cancerbehandling, for eksempel strålebehandling og medisinering samt forebyggende og støttende arbeid.
Radiumhemmets historie er også historien om den tekniske utviklingen fra 1800-tallets første behandlingsapparater som arbeidet med røntgenstråling til dagens lineærakseleratorer. I hele perioden har Sverige også hatt en fremskutt stilling innen forskning og behandling med hjelp av ioniserende stråling for diagnostikk og terapi.
Conchoecia indica
Taksonomisk plassering av gruppen
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
Billy Porter
Billy Porter (født 21. september 1969 i Pittsburgh i Pennsylvania) er en amerikansk artist og skuespiller.
Porter gikk musikallinjen ved Pittsburgh Creative and Performing Arts School og ble senere uteksaminert fra Carnegie Mellon University. I 90-årene fikk han en rekke roller på Broadway, blant annet en ensemblerolle i musikalen Miss Saigon og en statistrolle i Grease. Porter begynte etter hvert å jobbe mot en solokarriere og slapp debutalbumet Billy Porter i 1997. De neste platene var sterkt påvirket av Porters forkjærlighet for musikkteater, og både At the Corner of Broadway + Soul (2005) og Billy's Back on Broadway (2014) bestod av kjente musikallåter.
Porter vant Tony-prisen for beste mannlige hovedrolle i en musikal for rollen som Lola i Cyndi Laupers rockemusikal Kinky Boots. Han ble også belønnet med en Grammy Award for musikkalbumet. Fra 2018 har han spilt ballroom-kommentatoren Pray Tell i dramaserien Pose. TV-serien har fått god kritikk, og Porter ble nominert til en Golden Globe for sin rolletolkning.
Samariten Ambulans
Samariten Ambulans AB er et svensk selskap som beskjeftiger seg med ambulansekjøring.
Selskapet ble grunnlagt i sin nåværende form i 1992, og har siden 1993 hatt kontrakten for ambulansekjøring i Stockholms län. Samariten var pionerer med hensyn til å bemanne ambulansebilene med sykepleiere, hvilket senere er blitt et lovkrav i Sverige.
I 2008 vant selskapet en rekke ambulanseanbud i Danmark: Region Sjælland (dog eksklusiv Roskilde og Lejre kommuner). Samsø, Viborg og Århus i Region Midtjylland. Og i Region Hovedstaden opptaksområde "Bispebjerg" (Indre by, Nørrebro, Østerbro, Nordvest og Brønshøj-Husum). De avsluttet senere samtlige oppgaver.
Betty Boothroyd
Betty Boothroyd (1929–2023) var en britisk politiker (Labour). Hun ble valgt til speaker i Underhuset i 1992, som første kvinne som hadde dette vervet. Hun ble erstattet av Michael Martin i 2000. Boothroyd ble senere baronesse (som life peer) av Sandwell og medlem av Overhuset.
I 2019 støttet hun krav om ny folkeavstemning om Brexit.
Hun er utdannet danser og medvirket en periode i et danseensemble.
Tutta Larsen
Tutta Larsen (russisk: ; født 5. juli 1974 i Makijivka) er en russisk sanger som har vunnet mye popularitet i og utenfor Russland.
Podoctidae
Podoctidae er en gruppe av edderkoppdyr som tilhører ordenen vevkjerringer (Opiliones).
Harvey (film)
Harvey er en amerikansk komedie og fantasyfilm fra 1950. Filmen er regissert av Henry Koster, med James Stewart i hovedrollen. Filmen er basert på et skuespill av Mary Chase. Harvey fikk god kritikk, og Josephine Hull vant en Oscar for beste kvinnelige birolle for sin innsats i filmen. Stewart ble også nominert til Oscar for beste mannlige hovedrolle.
Podoctidae
Utseende
Podoctidae er stort sett middelsstore vevkjerringer, kroppslengden ligger gjerne mellom 2,5 og 5 millimeter, beina er fra 3 til 30 millimeter lange. De fleste artene er gulaktige eller brunlige, men noen er grønne. Mange har et horn på forkroppen, og øynene sitter ikke alltid samlet på en knøl. I alle fall noen av artene er svært piggete, og beina kan være ringet i gult og svart. Hannens penis har en spesiell bygning i denne familien.
Harvey (film)
Det amerikanske filminstituttet (AFI) har kåret Harvey til tidenes 35. beste komediefilm fra USA og tidenes 7. beste fantasyfilm fra USA.
Podoctidae
Utbredelse
De fleste av artene lever i Sørøst-Asia og på øyer i det vestlige Stillehavet, med særlig mange arter på Ny-Guinea. Familien finnes også på øyer i Det indiske havet og i Sentral-Afrika, men mangler i Amerika bortsett fra én art på Cuba, denne er bare kjent fra en botanisk hage og er mest sannsynlig innført fra Asia.
Systematisk inndeling
Det er sannsynlig at mange av de beskrevne slektene ikke er holdbare, og at familien burde vært delt inn i færre slekter (http://zoolstud.sinica.edu.tw/Journals/48.4/524.pdf).
Sink-ceriumbatteri
På grunn av de høye standardelektrodepotensialene til både sink- og ceriumredoksreaksjoner i vandige medier, er cellespenningen med åpen krets så høy som 2,43 V. Blant de andre foreslåtte oppladbare vannbaserte batterisystemene, har dette systemet den største cellespenningen, og dens effekttetthet per elektrodeområde er det andre mot H2-Br2-strømbatteriet. Metansulfonsyre brukes som bærende elektrolytt, da det tillater høye konsentrasjoner av både sink og cerium; løseligheten til de tilsvarende metansulfonatene er 2,1 M for Zn, 2,4 M for Ce (III) og opptil 1,0 M for Ce (IV). Metansulfonsyre er spesielt godt egnet for industrielle elektrokjemiske applikasjoner og anses å være et grønt alternativ til andre støtteelektrolytter.
Harvey (film)
Handling
Elwood P. Dowd (James Stewart) er en middelaldrende, hyggelig og litt merkelig mann; hans bestevenn er en usynlig, nesten to meter lang kanin som heter «Harvey». Harvey er faktisk en púca, et lite ondskapsfullt og magisk dyr fra keltisk mytologi. I begynnelsen av filmen gjør Elwood sin søster og niese gal, da han insisterer på å introdusere alle han møter for sin usynlige venn.
Sink-ceriumbatteri
Zn-Ce-strømningsbatteriet er fortsatt i tidlige utviklingsstadier. Den viktigste teknologiske utfordringen er kontroll av ineffektivitet og selvutladning (Zn-korrosjon via hydrogenutvikling) ved den negative elektroden. I kommersielle termer øker behovet for dyre Pt-Ti-elektroder kapitalkostnadene for systemet sammenlignet med andre RFB-er.
Harvey (film)
Handling
Søsteren hans, Veta Louise Simmons (Josephine Hull), prøver å få Elwood innlagt i et sanatorium, men etter å ha innrømmet at hun selv ser Harvey innimellom, låser hun seg inn og Elwood blir løslatt. Etter å ha rettet feilen, prøver Dr. Chumley (Cecil Kellaway) å finne Elwood, noe hun til slutt lykkes med.
Sink-ceriumbatteri
Cellekjemi
Ved den negative elektroden (anoden) galvaniseres sink og strippes på karbonpolymerelektrodene under henholdsvis ladning og utladning.
Harvey (film)
Handling
Omsider ankommer alle sykehuset, og legen overbeviser Elwood om at han må drikke et serum slik at han kan slutte å se kaninen. Etter å ha kommet inn på legekontoret for å gjøre dette, begynner Elwoods søster Veta å snakke med en drosjesjåfør som advarer henne om at når Elwood har drukket serumet, vil han bli like ond som enhver «normal» person. Veta blir opprørt over den nye informasjonen og får stoppet legen før han kan gi Elwood serumet.
Sink-ceriumbatteri
Cellekjemi
Ved den positive elektroden (katoden) (titanbaserte materialer eller karbonfiltelektrode) vil Ce (III) oksidasjon og Ce (IV) reduksjon under henholdsvis ladning og utladning.
Politikrets
En politikrets er en geografisk enhet som politiets myndighet utøves igjennom. Denne inndelingen benyttes blant annet i Danmarks politi, på Færøyene og på Grønland.
Politikretser i Danmark
Danmark er inndelt i 12 politikretser. Hver krets ledes av en politidirektør med bistand av en visepolitidirektør. Til politidirektøren refererer en sjefpolitiinspektør, som er sjef for politiet, og en sjefanklager, som er sjef for påtalemyndigheten. Disse fire personene utgør politikretsens direksjon, eller toppledelse.
Der er regionale avvik: København, som er landets største politikrets, har således to visepolitidirektører. Bornholm, som er landets minste politikrets, har ingen visepolitidirektør, idet den oppgaven ivaretas av sjefanklageren.
Sink-ceriumbatteri
Cellekjemi
På grunn av den store cellespenningen, kunne hydrogen (0 V vs. SHE) og oksygen (+1,23 V vs. SHE) utvikle seg teoretisk som sidereaksjoner under batteridrift (spesielt ved lading). Den positive elektrolytten er en løsning av cerium(III)metansulfonat.
Politikrets
Politikretser i Danmark
Politikretsen på Færøyene og kretsen på Grønland er hver ledet av en politimester.
Hver politikrets har en hovedpolitistasjon som er døgnbemannet, samt et antall øvrige politistasjoner.
Conoderini
Conoderini er en liten gruppe av biller i familien snutebiller (Curculionidae). .
Utseende
Små (2 – 7 mm) snutebiller, kroppsformen varierer fra kort og bred til langstrakt. Undersiden er vanligvis mer hvelvet enn oversiden. Kroppen er mørk på grunnfarge, men har ofte et mønster av lyse skjell. Hodet er forholdsvis lite, med meget store fasettøyne som dekker det meste av oversiden. Snuten er temmelig lang og slank, i noen tilfeller lengre enn resten av kroppen. Den kan foldes inntil kroppen i en fure mellom framhoftene og holdes vanligvis nedover- eller bakoverbøyd. Antennene er knebøyde og sitter festet på snutens ytre halvdel. Brystskjoldet (pronotum) er smalere enn dekkvingene, med rundede sider, omtrent så bredt som langt. Hannene hos noen arter har et par fremoverrettede pigger på brystet som de bruker i kamp om hunnene. Dekkvingene har fine punktstriper, mangler vanligvis markerte "skuldre". Beina er vanligvis korte og kraftige, men hos noen hanner er de sterkt forlenget. Frambeina er ofte modifisert, enten kraftigere eller lengre enn de andre. Lårene er tykke, spindelformede, og har ofte en kraftig tann på undersiden.
Levevis
For de fleste av de tropiske artene er lite kjent om biologien, men disse billene ser ut til å være tallrike i trekronesjiktet i tropisk regnskog. Man finner ofte billene på død ved og løvverk. Det er kjent at larvene kan utvikle seg i død ved, i bladstilker (på tropiske planter med store blader, blant annet slekten Cecropia), som bladminerere og i frø. Noen få arter er kjent som skadedgjørere, blant annet på bomull. Hos noen arter kjemper hannene om hunnene, de har da gjerne spesielle strukturer (spydlignende pigger, lange bein) som de bruker i denne kampen. Et uvanlig trekk er at de voksne billene av noen arter er svært kjappe og løper rundt på en måte som minner om enkelte fluer. Det vanlige hos snutebiller er at de voksne billene er ganske trege.
Utbredelse
Der nålevende artene lever i Sør-Afrika og Australia.
Langfjordeid
Langfjordeid (også kalt Langvasseid, nordsamisk: ', skoltesamisk: ', kvensk: ) er ei bygd i Sør-Varanger kommune i Troms og Finnmark. Den ligger innerst i Langfjorden, på et 0,5 kilometer bredt eid mellom fjorden i nord og Langfjordvatnet i sør. Mellom fjorden og vatnet renner Langfjordelva.
Fylkesvei 8850 passerer like øst for bygda. Avstanden til Kirkenes er rundt 19 kilometer.
Dengkou
Dengkou (kinesisk: 磴口县; pinyin: Dèngkǒu Xiàn) er et fylke i byprefekturet Bayan Nur i den autonome region Indre Mongolia i Folkerepublikken Kina.